hotchpotch/miracl-hf-unified huggingface dataset:
Peter van Inwagen
Peter van Inwagen on yhdysvaltalainen filosofi, joka toimii Notre Damen yliopiston John Cardinal O'Hara -oppituolin filosofian professorina. Hänen erikoisalojaan ovat metafysiikka, uskonnonfilosofia ja teonfilosofia. Hänen ansiostaan ("An Essay on Free Will", 1983) inkompatibilismi (libertarianismi) on jälleen varteenotettava kanta analyyttisessä filosofiassa vapaata tahtoa koskevissa keskusteluissa.
Van Inwagen väitteli tohtoriksi Rochesterin yliopistosta ja on opettanut aiemmin useita vuosia Syracusen yliopistossa.
Van Inwagen esitti teoksessaan "Material Beings" (1990), että elävät organismit ovat ainoita yhdistettyjä materiaalisia olioita, ja samalla, että ainoita materiaalisia olioita ovat alkeishiukkaset, solut ja soluista muodostuneet monisoluiset organismit. Jokainen materiaalinen olio muodostuu lopulta alkeishiukkasista, ja ainoat asiat joita alkeishiukkasista voi muodostaa ovat elävät organismit. Näin jokapäiväiset kappaleet, kuten pöydät, tuolit, kivet ja pilvet eivät todellisuudessa ole olemassa; ne vaikuttavat olevan olemassa, koska alkeishiukkaset ovat järjestyneet tietyllä tavalla.
Esimerkiksi siinä missä vaikuttaa olevan tuoli, on todellisuudessa yhden materiaalisen olion sijasta suuri joukko elektroneja, fotoneja ja muita nopeasti liikkuvia alkeishiukkasia, sekä suuri määrä tyhjää tilaa hiukkasten välillä. Nämä hiukkaset eivät muodosta yhtä oliota tai kappaletta sen enempää kuin mehiläisparvi. Hiukkaset säilyttävät mehiläisparven tavoin enemmän tai vähemmän pysyvän muodon jonkun aikaa, mikä saattaa antaa vaikutelman yhdestä oliosta, samoin kuin jos yksittäiset mehiläiset olisivat hyvin pieniä ja niitä olisi hyvin monta. Yksittäisellä mehiläisellä sen sijaan on osia, jotka on yhdistetty oikealla tavalla, jotta se muodostaa yhden olion, mehiläisen. Samoin tuoliin kuuluva alkeishiukkanen on sisäisesti yksi, koska sillä ei ole osia. Tämän vuoksi alkeishiukkaset ja elävät organismit ovat ainoita olemassa olevia materiaalisia olioita.
Van Inwagen on käsitellyt useita filosofisia kysymyksiä kristillisen filosofian näkökulmasta. Hänen kirjansa "The Problem of Evil" (2006) käsittelee erityisesti eläinten kärsimyksen ongelmaa kristinuskon näkökulmasta.
Ulpius
Ulpius oli roomalainen suku eli "gens". Sen jäseniä olivat muun muassa:
Meir Sheetrit
Meir Sheetrit (, s. 10. lokakuuta 1948 Ksar es Souk, Marokko) on israelilainen poliitikko. Hän oli muun muassa sisäministerinä Ehud Olmertin hallituksessa.
Sheetrit oli Yavnen kaupungin pormestari 1974–1987. Hän on ollut knesset-edustaja vuosina 1981–1988 ja 1992–2015. Hän liittyi 2005 Ariel Sharonin perustamaan Kadima-puolueeseen, mutta on ollut sittemmin Hatenua-puolueen edustaja.
Sheetrit on naimisissa ja hänellä on kolme lasta.
John Hick
John Hick (s. 1922 – 9. helmikuuta 2012) oli brittiläinen analyyttinen uskonnonfilosofi ja teologi. Uskonnonfilosofiassa hän käsitteli uskonnon tietoteoriaa ja uskonnollista moniarvoisuutta ja teologisessa filosofiassa puolestaan pahan ongelmaa, eskatologiaa ja kristologiaa.
Hick toimi pappina Northumberlandin maakirkossa Englannissa ja opetti filosofiaa Cornellin yliopistossa sekä Princetonin teologisessa seminaarissa Yhdysvalloissa. Hick oli Claremont Graduate Universityn Danforth-oppituolin uskonnonfilosofian emeritusprofessori ja Birminghamin yliopiston H. G. Wood -oppituolin teologian emeritusprofessori. Hick luennoi vuosien 1986–1987 Gifford-luennot, ja hän sai Grawemeyer-palkinnon uskonnosta vuonna 1991.
Remojärven kappeli
Remojärven kappeli on keskiaikainen kalmisto ja arkeologinen tutkimusalue Juvalla Etelä-Savossa. Alue sijaitsee läheisen Saarijärven rannalla, jota aikaisemmin on nimitetty Remojärveksi. Nykyisin Remojärvi tunnetaan vain kylänimenä. Perimätiedon mukaan paikalla sijaitsi aikoinaan kirkko tai kappeli ja kalmistoalue. Jäänteenä on säilynyt vain kappelin seinälinjaa ja ”viinikellarina” tunnettu rakenne. Paikalle pystytettiin kivipaasi 1800-luvun lopulla, mutta kalmistoa tutkittiin vasta 1970-luvulla ja kappelin paikkaa vuonna 2007.
Joop Zoetemelk
Hendrik Gerardus Jozef "Joop" Zoetemelk (s. 3. joulukuuta 1946 Rijpwetering) on entinen alankomaalainen maantiepyöräilijä. Puolalaisen Daniel Marszalekin kehittämän ranking-listan mukaan hän on kaikkien aikojen kahdeksanneksi paras miesammattipyöräilijä .
Joop Zoetemelk kuului Alankomaiden joukkueeseen, joka voitti Méxicon olympialaisissa 1968 kultaa 100 kilometrin joukkueajossa. Hän aloitti kisojen jälkeen ammattilaisuransa, jota varjosti hänen vuonna 1974 pyöräilykolarissa saamansa kallonmurtuma.
Zoetemelk ajoi ammattilaisena 19 vuotta (1969–1987) voittaen useita merkittäviä kilpailuja, kuten Espanjan ympäriajon vuonna 1979 ja Ranskan ympäriajon 1980. Zoetemelk sijoittui Tour de Francessa lisäksi kuusi kertaa toiseksi ja ajoi maaliin kaikki 16 Ranskan ympäriajoaan, mikä on edelleen kilpailun ennätys. Vuonna 1985 hänestä tuli vanhin ammattilaisten maailmanmestari 38 vuoden ja 9 kuukauden iässä.
Zoetemelk elää ranskalaisen puolisonsa kanssa tämän kotimaassa, Meaux'ssa, jossa he työskentelevät omistamassaan hotellissa.Joop Zoetemelk Memoire du cyclisme -tietokannassa
Corally
Corally on hollantilainen pienoisautojen ja tarvikkeiden valmistaja. Simo Ahoniemi ja Sakke Ahoniemi ovat Corallyn suomalaisia tehdaskuljettajia. Molemmat ovat EM-voittajia ja moninkertaisia Suomen mestareita.
1:10 Touring:
1:12 Mattoautot
1:12 Muut
Avi Dichter
Avi Dichter (, s. 4. joulukuuta 1952) on Israelin entinen julkisen turvallisuuden ministeri, Shin Betin johtaja ja Kadima-puolueen kansanedustaja knessetissä. Hän on Israelin kotirintaman puolustuksesta vastaava ministeri.
Hän oli tiedustelupalvelu Shin Betin johtaja toisen intifadan aikaan. Knessetin jäsen hän oli vuosina 2006–2012. Dichter on vaatinut Gazan miehittämistä uudelleen raketti-iskujen estämiseksi.
Beautiful Darkness
Beautiful Darkness on suomalaisen melodista metallia soittavan Taceren esikoisalbumi. Se julkaistiin vuonna 2007.
Italica
Italica (nykyisen Santiponcen pohjoispuolella) oli antiikin aikainen kaupunki Etelä-Espanjassa. Publius Cornelius Scipio Africanus perusti kaupungin vuonna 206 eaa. ja asutti sinne Ilipan taistelussa haavoittuneita sotilaita. Rooman keisarit Trajanus ja Hadrianus syntyivät Italicassa. Hadrianus teki kotikaupungistaan "colonian" ja rakennutti temppeleitä, etenkin Trajanukselle omistetun "Trajaneumin". Italican amfiteatteri oli valtakunnan kolmanneksi suurin. Sinne mahtui 25 000 katsojaa, puolet siitä mitä Colosseumiin mahtui.
Kaupunki menetti merkityksensä 200-luvulla kun Guadalquivir-joki muutti juoksuaan.
Canal Digital
Canal Digital on Pohjoismaissa toimiva, norjalaisen Telenorin omistama maksutelevisio-operaattori. Telenor on Norjan suurin teleyhtiö. Suomessa Canal Digital lähettää kanaviaan satelliittiverkossa (DVB-S) ja vanhoille asiakkailleen antenniverkossa (DVB-T). Vuonna 2002 Canal Digital tarjosi neljä maksukanavaa: Canal Digital Perhe HD, Canal Digital Stars 4 Extra, Canal Digital Entertainment, Canal Digital Urheilu F1 HD. Canal+Digital satelliitti ja kaapelitalouksessa kanavapaikalla 28, vain LumoTV-korteillaan televisioyhtiönä Canal Digital Viihde. Maksukanavat poistui Canal Digitalin tv-paketista 31. joulukuuta 2013.
Noin kolme miljoonaa pohjoismaista kotitaloutta vastaanottaa TV-signaaleja suoraan tai epäsuoraan Canal Digitalilta. HD-kanavapakettien tilaajia Canal Digitalilla on Pohjoismaissa yli 400 000.
Canal Digitalin kanavatarjonta kattaa yli 80 tv-kanavaa, joista 20 on HD-kanavia. Yhtiön pääkonttori sijaitsee Norjassa ja sillä on tytäryhtiöt Suomessa, Ruotsissa, Norjassa ja Tanskassa.
Digi-TV-lähetykset näkyvät Canal Digitalin kautta koko Suomessa. Yleisradio, MTV Oy ja Nelonen sekä Canal Digital sopivat, että digitelevision katvealueella asuvat voivat tilata Canal Digitalin kautta itselleen lautasantennin, digiboksin ja katselukortin, jonka avulla voi vastaanottaa ilmaiseksi digikanavia satelliitista.
Jera Hänninen
Jera Hänninen (s. 1974 Seinäjoki) on suomalainen kirjailija, joka kasvoi lapsuus- ja nuoruusvuotensa Imatralla. Noista ajoista Hännisen sanotaan ammentaneen ainekset esikoisteokseensa "Harakkapoikaan", joka julkaistiin vuonna 2006. Kirja käsittelee perheen konkurssia, koulukiusaamista ja seksuaalisen identiteetin etsintää.
Hänninen on opiskellut teologiaa.
Pascal Feindouno
Pascal Feindouno (s. 27. helmikuuta 1981 Conakry) on guinealainen jalkapalloilija. Hän edustaa Ranskan korkeimmalla sarjatasolla pelaavaa AS Saint-Étienne -seuraa. Feindouno on keskikenttäpelaaja, joka osaa pelata myös hyökkääjänä. Hän aloitti uransa FC Girondins de Bordeaux:ssä. Hän pelasi kaudella 2009–2010 Al-Rayyanissa.
Robert Opel
Robert Opel (23. lokakuuta 1939 – 7. heinäkuuta 1979) oli valokuvaaja ja taidegallerian omistaja, joka tunnetaan tekemästään viuhahduksesta vuoden 1974 Oscar-gaalassa.
Opel pääsi backstagelle lehtimiehenä esiintyen ja juoksi alasti gaalan juontaja David Nivenin ohi näyttäen sormillaan voitonmerkkiä, kun Niven oli pyytämässä lavalle Elizabeth Tayloria. Tämän jälkeen Niven vitsaili yleisölle, että on kiehtovaa ajatella viuhahduksen tehneen miehen saavan elämänsä ainoat naurut riisuutumalla ja paljastamalla vajavaisuutensa. Myöhemmin on tuotu esille evidenssiä, jonka mukaan viuhahdus olisi ollut gaalan tuottajan, Jack Healy Jr.:n avustama tempaus. Tapaus toi Opelin julkisuuteen .
Viuhahduksen tapahtuessa Opel oli 34-vuotias. Hän oli Los Angelesin hippien keskuudessa tunnetuimpia henkilöitä, ja hänestä tuli homojen vapautusliikkeen avainhahmoja 1970-luvun lopulla. Viuhahduksen myötä hän sai jonkinlaista katu-uskottavuutta taidepiireissä. Viuhahtelun Opel oli aloittanut muutamia kuukausia ennen vuoden 1974 Oscar-gaalaa. Hän oli esiintynyt alasti Los Angelesin kunnanvaltuuston kokouksissa protestoidakseen suunniteltuja kaupungin uimarantoja koskenutta alastomuuskieltoa vastaan. Opel oli pidätetty yhden kunnanvaltuustossa esiintymisensä jälkeen, jolloin hän esiintyi oikeudessa Setä Samuliksi pukeutuneena. Tuomiona oli neljä kuukautta vankeutta, joka muutettiin myöhemmin ehdonalaiseksi. Tuona vuonna Opel työskenteli freelancer-valokuvaajana "The Advocate" -nimiselle homojen lehdelle.
Opel eli suurimman osan 1970-luvusta San Franciscossa, jossa hän koki olevansa paikallisen poliisin ahdistelema saatuaan poliisilta yli sata sakkolappua erilaisista rikkeistä. Vuoden 1978 maaliskuussa Opel avasi "Fey-Way Studios" nimisen homotaiteen gallerian San Franciscon Howard Streetille. Kyseessä oli ensimmäinen vain homotaiteeseen erikoistunut näyttelytila. Opelin galleriassa oli muiden näyttelyiden ohella myös Tom of Finlandin ensimmäinen Yhdysvaltojen näyttely. Perinteisten kuvataiteen muotojen lisäksi Opel teki myös kokeellisia elokuvia sekä performanssitaidetta. Hänen asemansa Yhdysvaltojen homotaide-scenessä oli 1970-luvun lopulla kasvanut huomattavaksi. Opelin mukaan hänen kaikissa töissään oli vahva poliittinen viesti. Hän näki mielestään poliittisesti motivoitunutta seksuaalista syrjintää kaikkialla ja halusi ihmisten olevan seksuaalisesti absoluuttisen vapaita.
Opel murhattiin vuoden 1979 heinäkuussa, kun hänen näyttelyynsä murtauduttiin yöllä. Murtautujat olivat huumekauppiaita, joille Opel oli velkaa rahaa. Ryöstösaaliina tuli viisi dollaria sekä kamera. Ryöstäjät saivat rikoksestaan elinkautistuomiot.
Leviticus (yhtye)
Leviticus on Ruotsista kotoisin oleva kristillinen metalliyhtye. Leviticus perustettiin vuonna 1982 ja yhtyeen johtohahmo oli Björn Stiggson. Yhtye julkaisi neljä albumia ennen hajoamistaan vuonna 1989.
Leviticuksen varhaiset julkaisut ovat tyyliltään 1980-luvulle tyypillistä glam metalia sekoittaen satunnaisesti muita rockvaikutteita. "Knights of Heaven" toi esille enemmän Petra-tyylisen rockpohjaisen ilmaisun.
Vuonna 1986 yhtye koki useita kokoonpanomuutoksia: Ez Gomer paikkasi Håkan Andersonin basistina ja Terry Haw liittyi mukaan. Molemmat olivat lyhyen aikaa yhtyeessä ennen kuin Leviticus hajosi ja he muodostivat Jet Circus -ryhmän.
Leviticus oli suositumpi Euroopassa kuin Yhdysvalloissa. He tekivat ensimmäisen yhdysvaltojen kiertueensa vuonna 1988 lämmitellessään Larry Normania ja soittivat hänen taustayhtyeenään. Samana vuonna he kiersivät Yhdistynyttä kuningaskuntaa. Leviticus palasi yhteen vuonna 2003 soittaakseen Bobfest-tapahtumassa.
Ez Gomer ja Terry Haw perustivat rumpali Little Gregoryn kanssa Jet Circuksen vuonna 1988. Jet Circuksen ensimmäistä albumia "Step on It" (1991) luonnehti proto-rapcore-ilmaisu. Euroopassa albumia jakeli Pila Records. HM Magazinen toimittaja Doug Van Pelt esitteli Jet Circuksen Yhdysvalloille. Masterointinsa vuoksi albumi kärsi huonosta äänilaadusta. Pitkän hiljaiselon jälkeen yhtye julkaisi "No Mercy for the Living Dead" -albumin vuonna 2003. Gomer julkaisi myös sooloalbumin nimeltä "Look at Death Now" vuonna 2005. Tämä albumi esitteli vierailevia artisteja kuten Mikkey Deen Motörhead-yhtyeestä, Stefan Elmgrenin Hammerfall-yhtyeestä ja Ruotsin radiosinfoniaorkesterin. Myöhemmin he ovat julkaisseet remix-albumin "Dance or Die".
Leviticuksen jälkeen Björn Stiggson perusti XT-yhtyeen Sonny Larsonin kanssa. XT julkaisi kolme albumia. Stiggson julkaisi vuonna 1988 myös sooloprojektin nimeltä "Together With Friends".
Jet Circus:
Päijät-Hämeen kylät
Päijät-Hämeen Kylät ry on koko Päijät-Hämeen maakunnan kattava kyläyhteisöjen kattojärjestö, joka koordinoi ja tiedottaa maakunnan kylätoimintaa. Päijät-Hämeen Kylät ry järjestää vuosittain Päijät-Hämeen kylämarkkinat Lahden satamassa, mihin kokoontuvat kylätoimijat esittelemään kyliään mahdollisesti niistä kiinnostuneille uusille asukkaille.
Vuosittain valitaan Päijät-Hämeen vuoden kylä.
J. L. Mackie
John Leslie Mackie (1917–1981) oli australialainen filosofi, joka tunnetaan parhaiten metaeetikkona, ennen kaikkea moraalisen skeptisismin puolustajana. Hän on toiminut myös uskonnonfilosofian ja metafysiikan aloilla.
Mackie toimi filosofian professorina Otagon (1955–59), Sydneyn (1959–63) ja Yorkin yliopistoissa (1963–67). Hän oli Oxfordin University Collegen (1967–) ja British Academyn (1974–) jäsen.
Aarne Vainio
Aarne Asser Olavi Vainio (20. maaliskuuta 1917, Kymi – 6. tammikuuta 2010, Kotka) oli suomalainen oopperalaulaja, äänialaltaan bassobaritoni. Vainio lauloi Suomen kansallisoopperassa vuosina 1951–1972. Hän on esiintynyt yli 80 roolissa, joihin kuuluu sekä basso- että baritoniosia, esimerkkeinä Taikahuilun Sarastro, La Traviatan Georges Germont, Don Carlosin Suurinkvisiittori, Aidan ylipappi Ramfis, Carmenin Escamillo, Toscan paroni Scarpia, Sevillan parturin Don Basilio, Valkyyrian Wotan ja Boris Godunovin nimiosa.
Vainio palkittiin Pro Finlandia -mitalilla vuonna 1967.
Seututie 148
Seututie 148 kulkee Tuusulan Hyrylästä Keravan ja Sipoon halki Porvoon Kilpilahteen. Tien pituus on vajaa 30 kilometriä. Tie kulkee nimillä Kulloontie, Keravantie, Öljytie ja Nesteentie vaihtelevasti siten, että se kulkee Hyrylästä Keravan läntiselle rajalle nimellä Kulloontie, Keravan rajalta Nikkilän eteläpuolelle nimellä Keravantie, Nikkilän eteläpuolelta Helsingintielle nimellä Öljytie ja Helsingintieltä Kilpilahteen nimellä Nesteentie.
Sergei Volkov
Sergei Aleksandrovitš Volkov (, s. 1. huhtikuuta 1973 Tšuhujiv, Ukrainan SNT, Neuvostoliitto) on venäläinen kosmonautti.
Volkov on koulutukseltaan Venäjän ilmavoimien hävittäjälentäjä ja sotilasarvoltaan kapteeni.
Volkov valittiin kosmonauttikoulutukseen vuonna 1997. Hän lähti lennolle Kansainväliselle avaruusasemalle Retkikunta 17:n komentajana Sojuz TMA-12 -lennolla 8. huhtikuuta 2008. Paluu samalla Sojuz TMA-12 -aluksella tapahtui 24. lokakuuta 2008.
Hänen toinen lentonsa ISS:lle oli Sojuz TMA-02M, joka lensi 7. kesäkuuta 2011.
Volkov on kosmonautti Aleksandr Volkovin poika. Lennettyään avaruuteen 8. huhtikuuta 2008 Volkovista tuli ensimmäinen toisen polven avaruuslentäjä.
Zaranj
Zaranj () on 10 381 asukkaan kaupunki Lounais-Afganistanissa lähellä Iranin rajaa. Se on myös Nimruzin maakunnan pääkaupunki.
Songs in A Minor
Songs in A Minor on laulaja Alicia Keysin ensimmäinen albumi, joka julkaistiin kesäkuussa 2001. Se nousi julkaisuviikollaan Yhdysvaltojen albumilistan kärkeen myyden . Albumia on myyty maailmanlaajuisesti yli kappaletta.
The Diary of Alicia Keys
The Diary of Alicia Keys on Alicia Keysin toinen albumi, joka julkaistiin joulukuussa 2003. Se nousi julkaisuviikollaan Yhdysvaltojen albumilistan kärkeen myyden 618.000 kappaletta. Albumia on myyty maailmanlaajuisesti 8 miljoonaa kappaletta. Albumilta julkaistiin singlet "You Don't Know My Name", "If I Ain't Got You", "Diary" ja "Karma".
Lisäraidat:
Unplugged (Alicia Keys)
Unplugged on Alicia Keysin livealbumi, joka julkaistiin lokakuussa 2005. Albumi nousi julkaisuviikollaan Yhdysvaltojen albumilistan ykköseksi myyden 196 000 kappaletta. Se on enimmäinen naisartistin Unplugged-levy, joka on debytoinut Yhdysvaltojen albumilistan ykkösenä. Kaiken kaikkiaan albumia myytiin maailmanlaajuisesti noin 2,5 miljoonaa kappaletta. Albumilta on julkaistu singlet "Unbreakable" ja "Every Little Bit Hurts", mitkä jäivät vain pieniksi listahiteiksi.
Kuoleman koetukset
Kuoleman koetukset on Darren Shanin tarina -kirjasarjan viides osa, jonka on kirjoittanut Darren Shan. Alkuteos on ilmestynyt 2001. Teoksen on suomentanut Kaijamari Sivill. Suomeksi kirja on ilmestynyt Tammen kustantamana, 1. painos vuonna 2006 ja 2. painos 2007.
Darren Shanin on läpäistävä viisi kuolemanvaarallista koetta todistaakseen olevansa kelpo vampyyri. Hän ei voi kieltäytyä eikä epäonnistua – ainoa vaihtoehto on kuolema. Koettuaan vesilabyrintin, neulapolun ja lieskasalin kauhut, Darren on kehnossa kunnossa. Kuitenkin hänen on pakko taistella kahta hullua villisikaa vastaan, ja melkein kuoleekin, ellei siniviitta Harkat Muldz olisi tullut hätiin. Tämän jälkeen Darren tuomitaan kuolemaan, koska ei selvinnyt koetuksesta. Hän karkaa vuorelta, mutta eteen osuu valtava joukko vampaneeseja. Miten he olivat päässeet vuoreen, oliko vampyyrien joukossa petturi? Darren lähtee karkuun, kun hänen ystävänsä tapetaan. Hän pääsee takaisin Viimeisen matkan saliin ja kun vampaneesit saavat hänet kiinni. Hän yrittää hypätä virran yli, mutta tietää epäonnistuvansa. Hän putoaa virtaan ja jää kiveen roikkumaan. Häntä yritetään pelastaa, mutta hän halua koskea pelastajaansa. Lopulta hän irrottaa otteen kivestä ja lähtee ajautumaan kohti virran loputtomia aaltoja.
Marcus Ulpius Traianus
Marcus Ulpius Traianus Major (noin 30 – ennen vuotta 100) oli roomalainen senaattori, joka oli keisari Trajanuksen isä. Trajanus oli Hispania Baetican Italicasta kotoisin olevan Ulpius suvun jäsen. Trajanus julisti isänsä jumalaksi tittelillä "divus Traianus pater" tämän kuoleman jälkeen. Hän oli ensimmäinen sukunsa jäsen, josta tuli senaattori.
Vespasianuksen alaisena Traianus johti "legio X Fretensisiä" ensimmäisessä juutalaissodassa vuosina 67–68. Vespasianus nimitti Traianuksen provinssin kuvernööriksi. Myöhemmin hän palveli Hispania Baetican, Syrian, erään tuntemattoman Afrikan provinssin ja viimeksi Asian maaherrana. Syyriassa ollessaan hän kukisti provinssiin hyökänneet parthialaiset.
Marcus Ulpius Traianus sai vaimonsa Marcian kanssa Trajanuksen lisäksi tyttären Ulpia Marcianan. Hänellä oli myös sisko Ulpia Traiana, joka oli Publius Aelius Hadrianus Aferin äiti. Afer oli puolestaan keisari Hadrianuksen isä.
Ammunta kesäolympialaisissa 1956
Melbournen kesäolympialaisissa 1956 ammunnassa kilpailtiin seitsemässä lajissa.
Solid Steel
Solid Steel on sekä viikoittainen brittiläinen radioshow että sarja Ninja Tune -levy-yhtiön julkaisemia DJ-miksausalbumeita. Lisäksi samalla nimellä järjestetään muun muassa klubi-iltoja. Solid Steel -radioshow'n musiikissa pääpaino on elektronisilla lajeilla, kuten drum'n'bass, hip hop ja tekno, mutta mukana on usein myös jazzia ja muuta materiaalia varsin ennakkoluulottomasti.
Solid Steel sai alkunsa lontoolaisen Kiss FM -kanavan (nykyään Kiss 100) radioshow'na vuonna 1988. Sitä veti alun perin Coldcut eli parivaljakko Matt Black ja Jonathan More. Myöhemmin mukaan toimintaan ovat liittyneet muun muassa Darren Knott (DK), "PC" ja Strictly Kev.
Solid Steel -radioshow kuului myös Yleisradion ohjelmistoon 2000-luvulla, ja sitä lähetettiin viikoittain lauantai-sunnuntai-yönä ensin Radiomafiassa ja sitten YleX-kanavalla vuoden 2007 loppuun asti.
Jerusalem (Volume 1)
Jerusalem on ruotsalaisen hard rock -yhtye Jerusalemin ensimmäinen studioalbumi. Albumin eponyyminen ruotsalaispainos julkaistiin vuonna 1978 Prim Records -levymerkillä. Englanninkielinen painos (uudelleennimettynä "Volume 1") julkaistiin vuonna 1980 Lamb & Lion Records -levymerkillä Yhdysvalloissa ja Word Recordsilla Yhdistyneessä kuningaskunnassa. "Jerusalem" ja yhdysvaltalaisyhtye Resurrection Bandin albumi "Awaiting Your Reply" ovat kaksi ensimmäistä kristillistä esimetallialbumia. Albumista tuli menestys kristittyjen kuuntelijoiden piireissä ja myi kuudessa kuukaudessa 20 000 kappaletta, mikä oli ennen kuulematonta eurooppalaisen kristillisen rockin parissa.
Ulf Christiansson on kirjoittanut kaikki kappaleet paitsi "Days Passing By" ("Dagarna går"), jonka kirjoitti Dan Tibell.
Jousisoitinsovituksista kappaleella "Come to Me" ("Kom till mej") vastasi Swante Bengtsson.
Porlammin yläaste ja lukio
Porlammin yläaste ja lukio oli pienehkö koulu Lapinjärven kunnan alueella Porlammilla. Oppilaita Porlammin yläasteella oli noin 190 ja lukiossa noin 60. Porlammin peruskoulun ylimpiä luokkia ja lukiota kävivät pääsääntöisesti Lapinjärven, Myrskylän ja Artjärven oppilaat.
Porlammin lukio ja yläaste toimivat samassa rakennuksessa ja niillä oli yhteinen henkilökunta. Porlammin lukion ja yläasteen rehtorina toimi Marketta Takkala, ja henkilökuntaa koulussa oli vajaat 40 ihmistä.
Porlammin lukio perustettiin 1960-luvun alussa. Lukuvuoden 2001-2002 aikana valmistui Taitotalo, jossa sijaitsivat koulun uudet, nykyaikaiset kotitalouden ja teknisten töiden tilat. Koulun käyttöön oli myös valmistunut nykyaikaisella teknologialla varustettu 89-paikkainen auditorio, jossa on täydet valmiudet etäopetukseen ja erilaisten medioiden käyttöön opetuksessa. Koulu otti käyttöönsä lukukautena 2008 Wilma -järjestelmän, jolla opiskelijan huoltaja voi tarkastella lastensa koulunkäyntiä.
Porlammin lukio ja yläkoulu lakkautettiin sisäilmaongelmien vuoksi. Porlammin yläkoulu lakkautettiin 1.8.2014 alkaen ja oppilaat siirtyivät lähikouluihin. Porlammin lukioon ei otettu enää 1.8.2014 alkaen uusia opiskelijoita ja lukion lakkauttamisen aikataulusta päätettiin myöhemmin viimeisten opiskelijoiden valmistuttua.
Yleisurheilun sisäratojen Euroopan-mestaruuskilpailut 1994
Yleisurheilun sisäratojen Euroopan-mestaruuskilpailut järjestettiin vuonna 1994 Pariisissa, Ranskassa. Kisojen ajankohta oli 11.–13. maaliskuuta.
Ammunta kesäolympialaisissa 1960
Rooman kesäolympialaisissa 1960 ammunnassa kilpailtiin kuudessa lajissa.
Klassikoiden ilta
Klassikoiden ilta on suomalaisten laulajien Juice Leskisen ja Mikko Alatalon yhteinen kahden CD:n livealbumi vuoden 2005 samannimisestä konsertista. Levyn materiaali on äänitetty pääosin Tampere-talon konsertista marraskuulta 2004, mutta kappale "Rock'n Roll'n Blues'n Jazz" on äänitetty samana vuonna Levin keikalta. Lisäksi on mukana bonuskappaleina "päivitetyt" versiot kappaleista "Klovni heittää veivin" sekä "Odysseus". Myös singlekappale (kumppanusten viimeiseksi yhteiseksi levytykseksi jäänyt) "Yksinäinen cowboy" löytyy levyltä. Konsertista on tehty myös samanniminen DVD, joka julkaistiin loppuvuodesta 2005.
CD 1
CD 2Coitus Intin jälkeiset:
Henrikin enkelit:
Lisäksi:
Kautta aikain
Kautta aikain on Juice Leskisen neljäs kokoelma-albumi, joka on myös Leskisen myydyin albumi. Se julkaistiin vuonna 1997. Kahden CD:n kokoelma sisältää pääosin Juice Leskisen vanhoja hittejä, mutta mukana on myös uusi versio kappaleesta ”Virsi”.
Kokoelma on saatavana myös C-kasettina, joka tosin on hieman erilainen sisällöltään kuin CD.
Levyn kansikuvassa Leskinen soittaa Gibson S-1 -mallista sähkökitaraa.
Tuomaksen evankeliumi (albumi)
Tuomaksen evankeliumi on laulaja Juice Leskisen uskontoaiheinen kokoelmalevy, joka ilmestyi vuonna 2003. Vanhojen kappaleiden lisäksi levy sisälsi uuden kappaleen "Pappi", sekä vuonna 2003 tehdyn version kappaleesta "Ekumeeninen jenkka".
Kautta aikain 2
Kautta aikain 2 on Juice Leskisen seitsemäs ”virallinen” kokoelma-albumi. Se julkaistiin keväällä 2006, ja on jatkoa vuonna 1997 ilmestyneelle Kautta aikain -kokoelmalle.
Sahara (täsmennyssivu)
Sahara voi tarkoittaa seuraavia asioita:
Espanjan Grand Prix 2003
Espanjan Grand Prix 2003 oli Formula 1 -sarjan osakilpailu, joka ajettiin 4. toukokuuta 2003 Circuit de Catalunya -radalla Espanjassa. Kilpailun voitti Michael Schumacher ja kotiradallaan ajanut Fernando Alonso oli toinen ja Ferrarin Rubens Barrichello oli kolmas.
Keisaritetra
Keisaritetra ("Nematobrycon palmeri") on tetrojen heimoon kuuluva kala.
Keisaritetra voi kasvaa jopa kuusi senttiä pitkäksi. Se on vartaloltaan selvästi leveämpi kuin vaikkapa neontetra. Keisaritetran kyljessä on leveä musta raita, jonka yläpuolella on selkeärajainen sinertävä alue, joka hohtaa sopivassa valossa violettina tai neonsinisen sävyissä. Koiraan evät ovat pitemmät ja teräväkärkisemmät kuin naaraan ja koiraan keskimmäinen pyrstöruoto ulottuu viirinä pyrstön takapuolelle. Koiraan ja naaraan tunnistaa silmien väristä, sillä naaraan silmät ovat vihreät ja koiraan siniset.
Keisaritetra on peräisin Etelä-Amerikasta, Atrato- ja San Juan-jokien vesistöistä.
Keisaritetra on melko sopuisa parvikala. Koiraat muodostavat pikkureviirejä ja voivat uhitella toisilleen reviirirajoilla. Keisaritetrat viihtyvät akvaarion alaosassa lähellä pohjaa. Tummasävyinen pohja ja runsas kasvillisuus lisäävät kalan viihtymistä.
Keisaritetra kutee seura-akvaariossa viihtyessään spontaanisti ilman kutujärjestelyjäkin. Kututoimintaa tapahtuu lähes päivittäin. Jos altaassa on tiheä kasvillisuus, jossa syntyvät poikaset voivat kasvaa saalistajilta suojassa, harrastaja voi havaita altaassaan olevan enemmän keisaritetroja kuin on sinne itse hankkinut.
Tarkoituksellinen suunnattu viljely keisaritetroilla on hankalaa lajin vähätuottoisuuden vuoksi. Kutujärjestelyt eivät sinänsä ole ongelma, vaan kudussa kerrallaan syntyvä mätimunien määrä, joka on verraten pieni.
Keisaritetralle sopiva lämpötila-alue on 24–26 °C ja pH 6–7. Luonnossa keisaritetra syö matoja ja pieniä äyriäisiä. Akvaariossa sille sopii lihapitoinen sekaruoka.
Kerritetra
Kerritetra ("Inpaichthys kerri") on tetrojen heimoon kuuluva kala.
Kerritetra voi kasvaa noin viisi senttiä pitkäksi. Kerritetran kyljessä on leveä musta raita, ja se muistuttaa paljon keisaritetraa. Koiras on sinisävyisempi kuin naaras. Koiraan rasvaevä on sininen, naaraan oranssi. Kalasta on myös jalostettu erityisen sininen värimuoto.
Kerritetra on peräisin Etelä-Amerikasta Aripuanã-joelta, Madeira-joen vesistöstä ja Brasilian Mato Grosson alueelta.
Kerritetra on rauhallinen parvikala. Tummasävyinen pohja ja runsas kasvillisuus lisäävät kalan viihtymistä
Kerritetralle sopiva lämpötila-alue on 24–26 °C ja pH 6–7. Kala on herkkä veden laadulle. Luonnossa kerritetra syö matoja ja pieniä äyriäisiä, akvaariossa sille sopii lihapitoinen sekaruoka.
Gideon Sa'ar
Gideon Sa'ar (, s. 9. joulukuuta 1966 Tel Aviv, Israel) on israelilainen poliitikko Likud-puolueesta. Hänet valittiin knessetiin ensimmäisen kerran vuonna 2003. Hän vastusti Israelin vetäytymistä Gazasta ja vaati asiasta kansanäänestystä.
Sa'ar työskenteli oikeuskanslerin apulaisena 1995–1997. Tultuaan valituksi uudelleen vuoden 2006 vaaleissa hänet valittiin myös parlamentin varapuhemieheksi. Hän oli myös tasa-arvovaliokunnan puheenjohtaja. Likudin vuoden 2009 hallituksessa hän oli opetusministeri vuoteen 2013 ja vuoden 2013 parlamenttivaalien jälkeen hän oli vuoteen 2014 Netanjahun III hallituksen sisäasiainministeri.
Polotskin ensimmäinen taistelu
Polotskin ensimmäinen taistelu käytiin 17.–18.8.1812 Polotskissa Valko-Venäjällä Nicolas Oudinotin ja Laurent Gouvion Saint-Cyrin komentamien ranskalais-baijerilaisten ja Peter Wittgensteinin komentamien venäläisjoukkojen välillä.
Venäläisten voitto pysäytti ranskalaisten etenemisen kohti Pietaria.
Rauma (Norja)
Rauma on kunta Norjassa Møren ja Romsdalin läänissä. Kunnan pinta-ala on 1502 km² ja tammikuussa 2013 tehdyn väestönlaskennan mukaan Rauman kunnassa oli 7 421 asukasta. Rauman kunta syntyi, kun Eid, Grytten, Hen, Voll ja eteläosa Veøyn kunnasta yhdistettiin vuonna 1964. Kunnan keskustaajama on Åndalsnesin kaupunki, jossa asuu noin 3000 asukasta. Kunnan läpi virtaa Rauma-niminen joki. Kunnan tunnetuin nähtävyys on Trollstigen. Kunnassa järjestetään musiikkifestivaali Rauma Rock aina elokuussa sekä tunturifestivaalit.
Rauman kunta on kauttaaltaan melko vuoristoista. Vuorten väleissä on runsaasti laaksoja, ja kunnan alueella on myös joitakin vuonoja. Kunnan, ja samalla koko Møren ja Romsdalin läänin, korkein kohta on Puttegga (1 999 m) ja sijaitsee kahden kunnan, Rauman ja Norddalin, rajalla. Kunnan alueella olevia sekä rajojen sisäpuolelle yltäviä vuonoja ovat suuren Romsdalsfjordenin osat; Langfjorden, Isfjorden, Innfjorden ja Rødvenfjorden. Kunnan suurimmat laaksot ovat yhteydessä näihin vuonoihin, ja laaksoihin liittyy pääsääntöisesti myös useita sivulaaksoja.
Heikki Leppänen
Heikki Olavi Leppänen (s. 31. elokuuta 1946 Parkano) on entinen suomalainen yleisurheilija. Hän on toiminut myös valmentajana ja yleisurheilukommentoijana Radio Suomen urheilulähetyksissä.
Päälajissaan kymmenottelussa Leppänen voitti kolme SM-mitalia. Hän osallistui Montrealin olympialaisiin, joissa kuitenkin keskeytti. Leppäsen kymmenottelun ennätys on 7 755 pistettä. Uransa loppupuolella hän kilpaili myös kuulantyönnössä ja työnsi parhaimmillaan 18,12. Leppänen edusti muun muassa Punkalaitumen Kuntoa ja Parkanon Urheilijoita.
Leppänen toimi moniotteluiden lajivalmentajana Suomen Urheiluliitossa vuosina 1983–1995
Marder II
Marder II () ("7.5cm Panzerabwehrkanone 40/2 auf Fahrgestell Panzerkampfwagen II (Selbstfahrlafette)", Sd.Kfz. 131 ja Sd.Kfz. 132) oli saksalainen toisen maailmansodanaikainen panssarintorjuntavaunu.
Panzerkampfwagen II suunniteltiin koska keskiraskaiden vaunujen tuotanto viivästyi. Niitä käytettiin taisteluissa vuosina 1939–1942. Sen 20 mm tykki pystyi tuhoamaan T26 vaunun 500 metrin matkalta ja BT-sarjan vaunut sadan metrin matkalta. Se itse taas oli helppo tuhota kaikilla konekivääriä raskaammilla aseilla. Käytyä ilmi ettei Panzer II enää kelvannut ensilinjan vaunuksi päätettiin sen runkoa käyttää asealustana. Ensiksi valmistettiin uusitulla telapyörästöllä varustettua Sd.Kfz 132 vaunua jossa oli aseena sotasaaliiksi saatu neuvostoliittolainen 76,2 mm kenttätykki. Myöhemmässä Sd.Kfz 131 versiossa käytettiin hyväksi Pz II vaunusta tuttua alustaa jossa oli aluksi 50 mm panssarintorjuntatykki mutta se vaihdettiin parempaan 75 mm PAK 40 tykkiin. Tykkiä suojasi 10 mm panssari. Vaunu sai nimen Marder (). Valmistus päättyi vuonna 1943 mutta vielä vuonna 1944 muutettiin muutamia vaunuja.
Vaunu oli pienen kokonsa ansiosta hyvin liikkuva ja samalla tehokas taistelussa. Se pystyi tuhoamaan kaikki liittoutuneiden panssarivaunutyypit lukuun ottamatta raskaita Josef Stalin-panssarivaunuja. Vaunussa oli 37 ammusta tykille ja 600 ammusta konekiväärille. Suurinta osaa vaunuista käytettiin itärintamalla mutta saksalaiset käyttivät sitä kaikilla muillakin rintamilla paitsi pohjolassa. Myöhemmin vaunun miehistöä vähennettiin kolmeen henkilöön miespulan vuoksi. Myöhemmin sodan kestäessä muutama vaunu varustettiin infrapunatähystyslaitteistolla, mikä mahdollisti taistelun pimeässä. Vaunuja valmistettiin yhteensä 1 217 kappaletta.
Markku Huhtamo
Markku Tapani Huhtamo (s. 10. elokuuta 1946 Rovaniemi) on suomalainen näyttelijä.
Huhtamo on tehnyt pitkän näyttelijänuran sekä teatterissa, televisiossa että elokuvassa. Huhtamo on kuulunut pitkään Helsingin kaupunginteatterin vakiokaartiin ja työskentelee tällä hetkellä freelancerina.
Vuodesta 1975 lähtien Huhtamo on nähty useissa televisiotuotannoissa sekä lähes 30 elokuvatehtävässä. Huhtamon muistetuimmat roolit ovat mm. Kai Evola televisiosarjassa Vihreän kullan maa (1987–1988), intensiivinen sotamies Aatos Laitila elokuvassa Talvisota (1988) sekä Tapanin osa Yhdysvalloissa kuvatussa elokuvassa Ameriikan raitti (1990). Koomisia rooleja Huhtamo on näytellyt mm. parissa Uuno Turhapuro-elokuvassa sekä Vääpeli Körmy-elokuvissa, joissa hän esitti hieman hömelöä kenraalin adjutanttia, majuri Hämärämaata.
Elokuva- ja televisioesiintymisten lisäksi Huhtamo on toiminut ääninäyttelijänä mm. Olipa kerran keksijät- ja Olipa kerran Amerikka -sarjoissa, Piisamirotan ja tähtitieteilijän ääninä piirroselokuvassa Muumipeikko ja pyrstötähti (1992), Avatar -sarjan monissa rooleissa, sekä lukuisissa muissa lasten piirroselokuvissa ja -ohjelmissa. Huhtamon veli on kuvanveistäjä Kari Huhtamo.
Luolamies Lontoossa
Luolamies Lontoossa on Doctor Who -kirjasarjan ensimmäinen osa. Kirja pohjautuu Doctor Who -televisiosarjaan, mutta kirjan tarinaa ei ole julkaistu TV:ssä. Kirjasarjan toinen osa on "Tikittävä painajainen".
Aito neandertalinihminen on päätynyt lontoolaiseen diskoon. Myös Tohtori ja hänen matkakumppaninsa Rose ovat Lontoossa, mikä johdattaa heidät oudon mysteerin jäljille. Poliisikopiksi naamioitu TARDIS-aikakone kuljettaa heidät kohti kivikauteen asettunutta yhteisöä, jossa juonitaan järkyttävää hanketta muinaisihmisten päänmenoksi.
The Sound
The Sound oli brittiläinen post-punk-yhtye, joka vaikutti vuosina 1978–1987. Se kehittyi keulahahmonsa Adrian Borlandin edellisestä yhtyeestä The Outsidersista.
Adrian Borland
Adrian Borland (6. joulukuuta 1957 – 26. huhtikuuta 1999) oli brittiläinen rockmuusikko. Hän tuli tunnetuksi The Outsidersin ja siitä kehittyneen post-punk-yhtye The Soundin keulahahmona. Jälkimmäinen loi menestyksekkään uran vuosina 1978–1987.
The Soundin hajoamisen jälkeen vuonna 1987 Borland julkaisi useita sooloalbumeja. Kerran hän mainitsi kaikkien aikojen suosikkikappaleekseen The Waterboysin ”The Whole of the Moonin”.
Borland kärsi pitkäaikaisesta depressiosta ja teki itsemurhan heittäytymällä junan alle Lontoossa 1999.
Tikittävä painajainen
Tikittävä painajainen on Doctor Who -kirjasarjan toinen osa. Kirja pohjautuu Doctor Who -televisiosarjaan, mutta kirjan tarinaa ei ole julkaistu TV:ssä. Kirjasarjan ensimmäinen osa on Luolamies Lontoossa.
Tohtori ja hänen matkakumppaninsa Rose menevät 1920-luvun Lontooseen. Haluavat vierailla Brittiläinen Imperiumin näyttelyssä. Siellä he tutustuvat ensiksi salaseuraan, jonka jäsenet ovat toinen toistaan merkillisempiä. Lontoossa eletään brittiläisen imperiumin loistokkaimpia vuosia, mutta sen pääkaupungissa liikkuu tuntematon hyökkääjä, jonka metallinen ote kylvää kauhua kaduilla. Kun Tohtori ja Rose tutustuvat paremmin salaseuran jäseniin, selviää heille, että Lontoossa on myös muita muukalaisia.
Seitsemäs liittokunta
Seitsemäs liittokunta oli jatke kuudennelle Napoleonin vastaiselle liittokunnalle, kun tämä palasi Elban saarelta ja palasi takaisin muodostaen Pariisin tappion jälkeen satapäiväisen keisarikunnan. Seitsemäs liittokunta sai lopullisen voiton Napoleonista Waterloon taistelussa, minkä jälkeen jatkettiin Wienin kongressia, missä pyrittiin järjestämään Ranskan vallankumoussotien ja Napoleonin sotien seurauksista aiheutunut tilanne. Wienin kongressissa Itävallan tavoitteena oli maltillistaa voittajien vaatimuksia Ranskaa kohtaan ja näin padota liittolaisensa Venäjän voiton vuoksi kasvanut arvovalta.
Kuningaskalastajat
Kuningaskalastajat (Alcedinidae) on säihkylintuihin kuuluva lintuheimo. Kuningaskalastajat elävät luonnonvaraisina Aasiassa, Afrikassa ja Euroopassa. Ne ovat yleensä värikkäitä lintuja. Ne syövät pääasiassa kaloja, mutta esimerkiksi naurajat syövät maaeläimiä. Kuningaskalastajilla on kokoonsa nähden huomattavan suuri nokka. Niiden pesässä on yleensä 5–10 munaa, mutta esimerkiksi naurajilla yleensä kolme.
Vaihtoehtoisessa luokituksessa kuningaskalastajat katsotaan heimon sijasta alalahkoksi Alcedines, joka jakautuu kolmeen erilliseen heimoon, Alcedinidae, Halcyonidae ja Cerylidae. Kuningaskalastajia on 18 sukua ja 111 lajia.
Kuningaskalastaja videoita Internet Bird Collection
Silverpilen
Silverpilen () on kaupunkitarinoiden mukaan Tukholman metrossa Ruotsissa kummitteleva metrojuna. Usein junan mainitaan koostuvan hopeankiiltäväkylkisistä C5-sarjan metrovaunuista. Vain yksi C5-sarjan juna on rakennettu, ja se koostui kahdeksasta vaunusta. Junayksikkö rakennettiin 1960-luvun puolessa välissä koeliikenteeseen, mutta se on korvattu uudemmalla kalustolla. Junan vaunuista kuusi romutettiin 1990-luvun lopussa.
"Silverpilen" oli liikenteessä vain harvoin, jolloin tuon hopeanhohtoisen junan näkeminen yöllä sai ihmisten mielikuvituksen heräämään. 1980-luvulla kerrottuja kaupunkitarinoita "Silverpilenistä" keräsi ruotsalainen folkloristi Bengt af Klintberg, ja tarinoita "Silverpilen"-aavejunasta kerrottiin ruotsalaisessa televisiosarjassa "Det spökar" 10. joulukuuta 1997.
Kaupunkitarinasta on useita versioita. Erään version mukaan aavemetrojuna liikennöi hylätyissä metrotunneleissa ja sen näkevät vain metron työntekijät. Toisen version mukaan aavemetrojunan voi nähdä keskiyön jälkeen ohittamassa asemaa suurella nopeudella. Jotkut väittävät "Silverpilenin" jopa pysähtyvän ottamaan matkustajia kyytiin, ja matkustajien katoavan viikoiksi, kuukausiksi ja jopa vuosiksi ennen kuin poistuvat aavejunasta. Kaupunkitarinoiden mukaan "Silverpilen" on joko tyhjä tai sen matkustajina on aaveita.
Eräät versiot kytkevät aavejunan metronlinjan 11 eli sinisen linjan käyttämättömään Kymlingen metroasemaan. Kymlingen asemalla on aaveaseman maine, sillä ihmiset sanovat että "vain kuolleet poistuvat junasta Kymlingessä".
Perwez
Perwez ( ja ) on kunta Belgiassa, Vallonian Brabantin provinssissa. Pinta-alaa Perwezillä on 50,81 neliökilometriä. 1. tammikuuta 2007 kunnassa asui 7 621 asukasta ja asukastiheys oli 150 as./km². Kunnan pormestarina toimii André Antoine.
Perwezin naapurikunnat ovat Incourt, Walhain ja Ramillies Vallonian Brabantissa sekä Gembloux ja Eghezée Namurin provinssissa.
Vuoden 2006 Italian ympäriajon kolmas etappi alkoi 8. toukokuuta 2006 Perwezistä ja päättyi Namuriin.
Malèves-Sainte-Marie-Wastines, Orbais, Thorembais-les-Béguines ja Thorembais-Saint-Trond.
Ostrovnon taistelu
Ostrovnon taistelu käytiin 25. heinäkuuta–26. heinäkuuta 1812 Ostrovnassa Vitebskin kuvernementissa Napolin kuninkaan Joachim Muratin komentamien ja venäläisen Aleksandr Ostermann-Tolstoi komentamien joukkojen kesken. Venäläiset voittivat aikaa toistamalla hyökkäyksiä ranskalaisia vastaan.
Sinkkuäidille sulhanen
Sinkkuäidille sulhanen on vuosina 2007 ja 2008 Nelosella esitetty tosi-tv-sarja. Ohjelmaa juonsi Taru Valkeapää ja "rakkausasiantuntijana" toimi Mia Halonen.
Patrick Troughton
Patrick George Troughton (25. maaliskuuta 1920 – 28. maaliskuuta 1987) oli brittiläinen näyttelijä. Hän tuli kuuluisaksi etenkin Doctor Who -sarjassa, jossa hän näytteli toista Tohtoria vuosina 1966–1969, sekä tarinoissa The Three Doctors (1972-73), The Five Doctors (1983) ja The Two Doctors (1985).
Troughtonin muuhun tv-uraan lukeutuu useita rooleja, esimerkiksi nimirooli ensimmäisessä brittiläisessä Robin Hood -televisiosovituksessa (1953). Elokuvauransa aikana hän näytteli muun muassa filmeissä Sinbad ja tiikerinsilmä (1977) ja Ennustus (1976).
Patrick Trougtonin lapsia ovat Joanna Troughton, Jane Troughton, Michael Troughton, David Troughton, Peter Patrick Troughton ja Mark Troughton, ja lapsenlapsia muun muassa Sam Troughton, Jim Troughton ja Harry Melling.
Troughton kuoli sydänkohtaukseen 28. maaliskuuta 1987.
Robert Anderson (käsikirjoittaja)
Robert Woodruff Anderson (28. huhtikuuta 1917 – 9. helmikuuta 2009) oli yhdysvaltalainen näytelmäkirjailija ja elokuvakäsikirjoittaja. Hänet tunnetaan muun muassa näytelmästä "Teetä ja sympatiaa", joka sai kantaesityksensä Broadwayllä vuonna 1953 ja josta tehtiin myös 1956 ensi-iltansa saanut elokuvasovitus.
Anderson sai Oscar-ehdokkuuden "Nunnan tarina" -elokuvan käsikirjoituksesta 1950-luvun lopulla. Käsikirjoitustensa lisäksi hän julkaisi romaanit "After" (1973) ja "Getting Up and Going Home" (1978).
Anderson oli syntyperäinen newyorkilainen. Hän oli naimisissa Phyllis Stohlin kanssa vuodesta 1940 tämän kuolemaan 1956. Vuonna 1959 hän meni naimisiin näyttelijä Teresa Wrightin kanssa, mutta he erosivat 1978.
Luettelo Alaskan kaupungeista
Tähän luetteloon on koottu Yhdysvaltojen osavaltio Alaskan kaupunkeja ja kyliä.
William Hartnell
William Henry Hartnell (8. tammikuuta 1908 Lontoo – 23. huhtikuuta 1975) oli brittiläinen näyttelijä. Hän tuli kuuluisaksi etenkin "Doctor Who" -televisiosarjasta, jossa hän näytteli ensimmäistä tohtoria vuosina 1963–1966 sekä sarjan kymmenvuotisjuhlatarinassa ”The Three Doctors”, joka esitettiin vuodenvaihteessa 1972–1973.
Hartnellin muuhun uraan kuuluvat muun muassa roolit elokuvissa "Kiveä kovempi" ("Brighton Rock", 1947), "Veijareita asetakissa" ("Carry on Sergeant", 1958) ja "Miehen hinta" ("This Sporting Life", 1963).
St. Louisin aavejuna
St. Louisin aavejuna tai St. Louisin valoilmiö on St. Louisin ja Prince Albertin välillä, 130 kilometrin päässä Saskatoonista Kanadan Saskatchewanissa esiintyvä, kaupunkitarinoiden mukaan yliluonnollinen valoilmiö. Valoilmiötä kutsutaan St. Louisin aavejunaksi, sillä se havaitaan öiseen aikaan Canadian National Railwayn omistamalla, nyt jo puretulla rautatielinjalla. Valoilmiö on havaittu useaan kertaan 1920-luvulta lähtien.
Valoilmiö muodostuu kirkkaasta valosta, joka muistuttaa lähestyvän junan ajovaloja. Toisinaan kirkkaan valon luona havaitaan myös punainen valohehku. Paikallisen version mukaan valoilmiöön liittyy Canadian Nationalin palveluksessa työskennelleen veturinkuljettajan kuolema: rataa tarkastamassa ollut veturinkuljettaja sai surmansa toisen junan osuessa häneen, ja kuljettajan haamun kerrotaan etsivän irronnutta päätään ratapenkereeltä. Canadian Nationalin arkistoista ei kuitenkaan löydy tietoja vastaavasta tapahtumasta.
Erään paikallisen asukkaan mukaan valoilmiöön liittyisi junaryöstö 1900-luvun alkupuolelta. Asukkaan tarinan mukaan ryöstäjät pysäyttivät junan, jolloin junan konduktööri astui ulos punainen lyhty kädessään, ja ryöstäjät ampuivat hänet. Tarinan mukaan kirkas valo on veturin ajovalo, ja pieni punainen hehku on peräisin konduktöörin lyhdystä.
Valoilmiö on nähty toistuvasti useiden vuosien aikana, siitäkin huolimatta että rautatie rakennuksineen on purettu. Silminnäkijät kuvailevat valon näyttävän lähestyvän heitä, mutta se ei koskaan saavuta. Joissakin tapauksissa valon havainneet ovat lähteneet sitä kohti, jolloin valo on kadonnut ja syttynyt uudelleen kirkkaana etsijöiden selän takana siten, että etsijöiden varjot lankeavat ratapenkereelle.
Sittemmin paikalliset opiskelijat ovat selittäneet ja toistaneet ilmiön osoittamalla kyseessä olevan kaukaisen auton valot.
. Selitys kuitenkin on kuitenkin asetettu kiistanalaiseksi koska valoilmiö on havaittu ennen autojen yleistymistä ja läheisen autotien rakentamista.
Puolan kuningaskunta
Puolan kuningaskunta (, , ) oli Puolan valtion virallisena nimenä keskiajalta vuoteen 1795 saakka. Myöhemmin nimi on ollut myös Venäjän keisarikuntaan kuuluneella autonomisella valtiolla sekä Saksan valtakunnan samalle alueelle ensimmäisen maailmansodan aikana perustamalla lyhytaikaisella nukkevaltiolla.
Itsenäisen Puolan kuningaskunnan historia jakautuu seuraaviin vaiheisiin:Myöhemmin nimi on ollut seuraavilla epäitsenäisillä valtiolla:
Kriisi (vuoden 1946 elokuva)
Kriisi () on vuonna 1946 ensi-iltansa saanut Ingmar Bergmanin esikoiselokuva. "Kriisi" on ruotsinkielinen ja mustavalkoinen. Bergman käsikirjoitti elokuvan Leck Fischerin näytelmän pohjalta.
Kasvattiäitinsä kanssa asuva nuori Nelly-tyttö tapaa lopulta oikean äitinsä ja alkaa ihailla tämän tyylikkyyttä ja seurapiirielämää Tukholmassa. Kaupunki kuitenkin näyttää tytölle myös elämän vaaralliset puolet.
Doris (mytologia)
Doris () oli kreikkalaisessa mytologiassa okeanidi, Okeanoksen ja Tethyksen tytär, joka edusti meren rikkauksia ja anteliaisuutta. Puolisonsa Nereuksen kanssa heillä oli viisikymmentä tytärtä, nereidit.
Saint-Louis-du-Ha! Ha!
Saint-Louis-du-Ha! Ha! noin 1 500 asukkaan paikkakunta Témiscouatan alueella Bas-Saint-Laurentissa lähellä St. Lawrencejoen etelärantaa Québecissä, Kanadassa. Se sijaitsee kaakkoon Rivière-du-Loupista maantien 185 varrella. Paikkakunnan pääelinkeinona on maanviljely. Paikkakunnan motto on "Solidaire dans le labeur". Kaupungin pormestari on Donald Viel.
Paikkakunnan nimessä olevan Ha! Ha! -osan merkityksestä ei olla yksimielisiä. "Commission de toponymien" mukaan loppuosa viittaa läheiseen Lake Témiscouata -järveen, ja "haha" on ranskassa käytetty ilmaus, joka tarkoittaa odottamatonta estettä tai äkillisesti vastaan tulevaa polun päätekohtaa. "Louis" voi viitata Louis Marquisiin, erääseen alueen ensimmäisistä uudisraivaajista, Louis-Antoine Proulxiin, Rivière-du-Loup'n kirkkoherraan, tai apotti Louis-Nicolas Bernieriin.
Paikkakunnan nimessä esiintyvät huutomerkit eivät ole samalla tavalla kansainvälisesti tunnustettuja kuin englantilaisen Westward Ho! -nimisen paikkakunnan nimessä.
André Glucksmann
André Glucksmann (19. kesäkuuta 1937 Boulogne-Billancourt – 10. marraskuuta 2015 Pariisi) oli ranskalainen filosofi ja esseisti, jonka vanhemmat olivat Itävallan juutalaisia.
Glucksmann suoritti ylioppilastutkinnon Lyonissa ja opiskeli sen jälkeen École normale supérieure de Saint-Cloudessa. Hän oli koulutukseltaan filosofi, ja hänestä tuli CNRSn (Centre national de la recherche scientifique) tutkija ja sodan, ydinpelotteen ja ydinsodankäynnin strategian asiantuntija. Hän toimi tehtävässä filosofi Raymond Aronin alaisuudessa. Vuonna 1968 Glucksmann julkaisi ensimmäisen kirjansa ”Le Discours de la Guerre”. Hän myös osallistui toukokuun 1968 tapahtumiin stalinistis-maolaisena militanttina, ja 1970-luvulla hän oli aktiivisesti mukana vastustamassa Neuvostoliiton sortojärjestelmää. Vuonna 1972 hän luonnehti Ranskaa ”fasistiseksi diktatuuriksi” artikkelissa, joka julkaistiin ”Les Temps Modernes” -lehdessä. Hän kuitenkin haaveili Euroopan kokonaisuuden yhdistymisestä aina Lissabonista Moskovaan saakka. Vuonna 1975 hän julkaisi teoksen ”La Cuisinière et le mangeur d’hommes, réflexions sur l'État, le marxisme et les camps de concentration”, jossa on hänen ajatuksiaan valtiosta, marxismista ja keskitysleireistä. Tämä kirja sekä 1977 ilmestynyt teos ”Les Maîtres penseurs” olivat suuria myyntimenestyksiä, mutta saivat osakseen kriittisistä huomioita eri puolilta Eurooppaa.
1980-luvulla hän julkaisi useita teoksia ja kirjoitti Ranskan lehdistöön runsaasti Berliinin muurin sortumisesta. Yleensä hän piti oikeutettuna amerikkalaisten ja israelilaisten ottamaa asennetta ulkopolitiikkaan, eritoten kun oli kyse Irakin konfliktista. Vuonna 2003 hän arvosteli Le Monde -lehdessä ankarasti ”rauhanleiriä” ja todisteli voimakkaasti, että Saddam Husseinilla on hallussaan joukkotuhoaseita. Samaan aikaa hän osallistui thik tankin ”Cercle de l’Oratoire” perustamiseen kuten myös aikakauslehti ”Le Meilleur des Mondesin" luomiseen. Muiden toimiensa ohessa hänestä tuli ”Amis du Meilleur des Mondes” yhdistyksen puheenjohtaja. Tämä yhdistyksen tarkoituksena on julkaista Le Meilleur des Mondesin -lehteä yhdessä Denoël-kustantamon kanssa.
André Glucksmann oli myös tunnettu eräiden muiden intellektuellien, kuten ranskalaisen Bernard-Henri Lévyn, ohella tuesta NATO:n hyökkäykselle Serbiaan vuonna 1999. Hän tuki myös voimakkaasti tšetšeenien asiaa, ja hän oleskeli Tšetšeniassa laittomasti kuukauden ajan. Hän moitti järjestelmällisesti länsimaita niiden asenteesta Vladimir Putinin politiikkaa kohtaan, jota hän piti omahyväisenä.
Vuonna 2007 hän tuki presidenttivaaleissa Nicolas Sarkozyta. Tästä ja hänen kirjoittelustaan sekä kannanotoistaan asian puolesta sikisi voimakas mielipiteidenvaihto. Jean-Marie Laclavetine julisti Glucksmannin menettäneen uskottavuutensa, kuten hän menetti sen jo aikoinaan sitoutuessaan stalinistis-maolaiseen politiikkaan.
Ambroise Thomas
Charles Louis Ambroise Thomas [ãbruaz toma] (5. elokuuta 1811 Metz – 12. helmikuuta 1896 Pariisi) oli ranskalainen säveltäjä.
Thomas syntyi musikaaliseen perheeseen ja aloitti musiikkiopinnot Pariisin konservatoriossa 1828. Hän pääsi Grand Prix de Rome -palkinnon turvin vuodeksi Roomaan. Ensimmäinen ooppera "La Double Echelle" on vuodelta 1837. Thomas'sta tuli vuonna 1856 konservatorion professori, ja hän opetti mm. Jules Massenet'ta.
Vuonna 1871 Ambroise Thomas seurasi Daniel-François-Esprit Auberia konservatorion johtajana. Hän hoiti virkaa kuolemaansa saakka.
Thomas tunnetaan etupäässä oopperoistaan "Mignon" (1866) ja "Hamlet" (1868). Oopperamusiikin lisäksi hän sävelsi muun muassa baletin "La Tempête" (1889), kantaatteja ja kamarimusiikkia. Thomas'n sävellyksissä on vaikutteita Charles Gounod'lta.